text: Mere sne på vej i weekenden
  19 januar 2018 kl. 13.47
  I aften og i nat kan man i store dele af landet få snebyger - og denne gang er der også mulighed for sne til Sjælland.
  Mens man allerede har mulighed for at tage kælken frem eller bygge snemænd i dele af Jylland og på Læsø, er der fortsat næsten ikke kommet sne til Fyn og Sjælland.
  Det kan der dog blive lavet om på i løbet af i aften og i nat, hvor flere områder med slud- og snebyger bevæger sig ind over landet fra vest.
  I første omgang vil bygerne holde sig til det jyske, men som aftenen skrider frem vil bygerne brede sig til både Fyn og senere Sjælland.
  Bygerne vil falde ved temperaturer lige omkring frysepunktet, og derfor vil størstedelen af nedbøren falde som tøsne, som kan lægge sig på jorden.
  Da der er mere vind i atmosfæren over Danmark, end tilfældet var det i går, vil bygerne hurtigere passere forbi, og derfor vil det sandsynligvis højest falde mellem 1-5 centimeter sne, hvor der kommer mest.
  I løbet af lørdagen vil der igen kunne omme snebyger flere steder i landet.
  